
Ur. broj: 01- 130/2-2018
U Pakracu dana 25. siječnja 2018. god.


PREDMET: Postupak jednostavne nabave - Poziv za dostavu ponude za nabavu robe – 
                     Bušilica za operacijsku salu, 1 kom - CPV -33100000-1.
· Dostavlja se -

Poštovani,

Opća županijska bolnica Pakrac i bolnica hrvatskih veterana kao Naručitelj ovim putem Vas poziva da dostavite ponudu za nabavu - Bušilica za operacijsku salu, 1 kom - CPV -33100000-1.

U privitku ovoga poziva dostavljamo Vam opis predmeta nabave i popis dokumenata koje trebate dostaviti u svojoj ponudi.
Vašu ponudu molimo dostaviti najkasnije do dana 30. siječnja 2018. godine u 11,00 sati na adresu Naručitelja, preporučenom poštom, elektroničkom poštom, ili osobnom dostavom.
Procijenjena vrijednost nabave : 100.000,00 kn.
Evidencijski broj nabave : 45/18.
Mjesto i rok izvršenja : skladište naručitelja u roku od trideset dana od dana potpisa ugovora.
Cijena robe je nepromjenjiva tijekom trajanja ugovora.
Rok, način i uvjeti plaćanja :
Plaćanje će se izvršiti u roku od 60 dana, od dana ispostavljanja računa, predujam isključen, kao i traženje garancija, mjeničnih izjava i izdavanje zadužnica.
Kriterij za odabir ponude : najniža cijena sposobnog ponuditelja. 
Rok za donošenje odluke o odabiru :
Odluku o odabiru i zapisnik o pregledu i ocjeni ponuda javni naručitelj će donijeti najkasnije u roku od 8 dana od isteka roka za dostavu ponuda i dostaviti ih ponuditeljima objavom na internet stranici naručitelj, putem pošte, ili e-maila.
Ako postoje razlozi za poništenje postupka nabave naručitelj će bez odgode donijeti odluku o poništenju.
Rok valjanosti ponude je minimalno 60 dana od dana otvaranja ponuda. Javni naručitelj može zatražiti od ponuditelja produžetak roka valjanosti ponude.
Ponuda se uvezuje na način da se onemogući naknadno vađenje ili umetanje listova i dostavlja u zatvorenoj
omotnici na kojoj mora biti naznačeno:
· naziv i adresa naručitelja,
       -     naziv i adresa ponuditelja,
       -     naziv predmeta nabave na koji se ponuda odnosi naznaka „ne otvaraj “.
Ponude otvara stručno povjerenstvo za javnu nabavu. 
Otvaranje ponuda nije javno. 
      
S poštovanjem,

                                                                                                         V.D. Ravnatelj
                                                                                                    Marina Major dipl. iur.








Protiv Poziva za dostavu ponuda, Zapisnika o otvaranju, pregledu i ocjeni ponuda i Odluke o odabiru/ poništenju postupka jednostavne nabave, ne može se izjaviti žalba Državnoj komisiji za kontrolu postupaka javne nabave, radi toga što se na postupke jednostavne nabave ne primjenjuju odredbe Zakona o javnoj nabavi ( N.N. 120/2016 ).

Privitak:
- Popis traženih dokumenata/dokaza
- Ponudbeni list,
- Opis predmeta nabave/troškovnik, 
- Prijedlkog ugovora o jednostavnoj nabavi robe.

Osobe zadužene za komunikaciju s gospodarskim subjektima:
Mario Budija dipl.iur.
e-mail : mario.budija@ozbpakrac-bhv.hr                
Tel : 034 316 856, 098 947 21 37.
         
Na navedenu e-mail adresu gospodarski subjekti mogu dostaviti svoje ponude.
Ako ponuda i ponudbena dokumentacije sadrže datoteke veće od ukupno 10 MB, mole se ponuditelji da ponude dostave u više dijelova.

Sve dokumente koje javni naručitelj zahtijeva, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.
Tražene obrasce ponuditelji popunjavaju, printaju i skenirane dostavlaju naručitelju.
Tražene dokaze ponuditelji skenirane dostavlaju naručitelju.

Traženi dokazi o ispunjavanju uvjeta za sudjelovanje u postupku jednostavne nabave : 
- Izvadak iz sudskog, obrtnog ili drugog registra, kao dokaz o sposobnosti za obavljanje profesionalne djelatnosti,
- Potvrda porezne uprave kao dokaz da je ponuditelj ispunio obveze plaćanja dospjelih poreznih obveza i obveza za mirovinsko i zdravstveno osiguranje,
- Rješenje Agencije za lijekove i medicinske proizvode, o upisu u očevidnik veleprodaja medicinskih proizvoda temeljem članka 47., 51., 52. i 53. Zakona o medicinskim proizvodima («Narodne novine» broj 76/2013 i 90/2014), za pravne i fizičke osobe sa sjedištem u Republici Hrvatskoj koje obavljaju promet medicinskih proizvoda na veliko i pravne i fizičke osobe koje obavljaju uvoz medicinskih proizvoda iz trećih zemalja a imaju zastupnika sa sjedištem u Republici Hrvatskoj, odnosno važeći akt sukladno članku 91. i članku 92. Zakona o medicinskim proizvodima («Narodne novine» broj 76/2013 i 90/2014).
- Izjavu o sukladnosti proizvođača (eng. Declaration of conformity) kojom proizvođač medicinskih proizvoda jamči da je proizvodni postupak ili medicinski proizvod sukladan bitnim zahtjevima koji su odgovarajući sa zahtjevima određenim Zakonom o medicinskim proizvodima (Narodne novine broj 76/2013 i 90/2014), Pravilnikom o bitnim zahtjevima, razvrstavanju, upisu proizvođača u očevidnik proizvođača, upisu medicinskih proizvoda u očevidnik medicinskih proizvoda te ocjenjivanju sukladnosti medicinskih proizvoda (Narodne novine broj 84/2013) i ostalim propisima donesenim na temelju Zakona o medicinskim proizvodima (Narodne novine broj 76/2013) ili propisima Europske unije.
- katalog i/ili prospekt proizvodača ponuđenog proizvoda kojim se nedvojbeno dokazuje, a da naručitelj može prepoznati, da ponuđeni proizvod odgovara navedenom u specifikaciji ( može biti na stranom jeziku ).

Osim navedenoga ponuditelji obvezno dostavljaju popunjeni potpisan i ovjeren : Ponudbeni list, troškovnik predmeta nabave i prijedlog ugovora o jednostavnoj nabavi robe.
   



Opis predmeta nabave: Bušilica za operacijsku salu, 1 kom. - CPV -33100000-1.
Predmet nabave nije podijeljen na grupe i dopušteno je podnošenje ponuda za cjelokupan predmet nabave sa svim navedenim stavkama u troškovniku. Pri izradi ponude ponuditelj ne smije mijenjati i nadopunjavati 
tekst dokumentacije o nabavi, u protivnom takva će se ponuda odbiti. Opis predmeta nabave sadržan je u Troškovniku koji čini sastavni dio ove dokumentacije.
Ponuđeni predmet nabave mora u cijelosti zadovoljiti sve tražene uvjete i svojstva iz opisa predmeta nabave i Troškovnika ove dokumentacije. 
   -  Količina, odnosno opseg predmeta nabave: Tražene su točne količine predmeta nabave i navedene su u opisu predmeta nabave/troškovniku. 

Za ponuditelje koji ponudu ne dostavlaju na e-mail. :
    - Ponuda se dostavlja u izvorniku i u preslici i potrebno je jasno naznačiti "izvornik" i "preslika" ponude. U slučaju razlika između izvornika i preslike ponude, vjerodostojan je izvornik ponude. Nakon izrade i kompletiranja ponude, a prije uvezivanja, sačini se preslika svih listova i označi kao "preslika". Zasebno se uvezuje izvornik, a zasebno preslika ponude. 
Preslika se dostavlja zajedno s izvornikom ponude.


















OBRASCI

Ponudbeni list
Naziv i sjedište naručitelja: Opća županijska bolnica Pakrac i bolnica hrvatskih veterana
                                         Bolnička ulica 74, 34550 Pakrac, OIB : 18103492590
- Naziv i sjedište ponuditelja _______________________________________________
 ________________________________________________________________

- OIB  ___________________                      - IBAN:  _________________________           

Otvorenog kod   ________________________________

Da li je ponuditelj u sustavu PDV (zaokružiti) :                     DA              NE

Osoba za kontakt/Ime i prezime :______________________________________________________
Telefon/fax, adresa e-pošte za kontakt : _________________________________________________
Ovlaštena osoba za potpisivanje ugovora  (ime i prezime, funkcija): __________________________________________________________

Ponuda se dostavlja za predmet nabave:  Bušilica za operacijsku salu, 1 kom - CPV -33100000-1.
Proizvođač : ____________
Model : ________________
Godina proizvodnje : ___________

Cijena ponude bez PDV :  _________________________
	               
PDV : _________________________
    
Cijena ponude s PDV : _________________________                                         

Ponuditelj koji nije u sustavu PDV-a upisuje istu cijenu.
Cijene su izražene u kunama.
Rok isporuke: _____________________________
Način i rokovi plaćanja: ____________________________
Rok valjanosti ponude: _____________________________
Jamstveni rok ( mjeseci ) : _________________________
                                                                                     MP                            __________________________
                                                                                                                                                                      ( potpis odgovorne osobe ponuditelja )

 U _______________dana _____________ 2018. god.                                                                                                                                                                              




OPĆA ŽUPANIJSKA BOLNICA PAKRAC I BOLNICA HRVATSKIH VETERANA, Bolnička ulica 74, 34550 Pakrac, OIB : 18103492590, koju zastupa V.D. ravnatelj Marina Major dipl. iur. (u nastavku teksta: Naručitelj)
i
_______________________________________________________________OIB: ___________________
koju zastupa  ______________________________________________________  ( u daljnjem tekstu prodavatelj ), sklapaju

UGOVOR O JEDNOSTAVNOJ NABAVI ROBE

Članak 1.
[bookmark: _GoBack]Ugovorne strane suglasno utvrđuju da je sklapanju ovog ugovora prethodio postupak jednostavne nabave objavljen na internet stranici naručitelja.

Članak 2.
Predmet ugovora je nabava robe - Bušilica za operacijsku salu, 1 kom - CPV -33100000-1,
specificirana u ponudi i troškovniku, koji su sastavni dio ugovora.

Članak 3.
Cijena predmeta nabave :
Cijena bez PDV :  
PDV :
Cijena s PDV :   
Ugovornom vrijednošću obuhvaćeni su i slijedeći troškovi:                                        
· isporuka predmeta nabave i puštanje u punu funkciju rada, 
· edukacija osoblja korisnika, 
· besplatno servisiranje i zamjena pričuvnih dijelova u jamstvenom roku,
· dostave atestne dokumentacije i jamstvenih listova. 
Cijena je nepromjenjiva za vrijeme trajanja ugovora.

Članak 4.
Ako se dio ugovora o javnoj nabavi robe daje u podugovor članak 4. glasi :
Podizvoditelj _______________________________________________________________________
		                    ( naziv, sjedište, OIB, ime i prezime ovlaštene osobe, broj računa )
__________________________________________________________________________________
izvršava dio ugovora o javnoj nabavi robe :
količina : 
vrijednost podugovora  :  
Cijena bez PDV :  
PDV :
Cijena s PDV :                                          
postotni dio ugovora :
· Ako se dio ugovora o javnoj nabavi daje u podugovor, tada za dio ugovora o javnoj nabavi koji će podugovaratelj izvršiti, naručitelj obvezno neposredno plaća podugovaratelju. Odabrani ponuditelj mora svom računu priložiti račune svojih podugovaratelja koje je prethodno potvrdio. 
· Ako se dio ugovora o javnoj nabavi robe ne daje u podugovor članak 4. glasi :
Podpodugovaratelj nije ugovoren.
– u slučaju više podugovaratelja, podaci se navode za sve podugovaratelje.

Članak 5.
Prodavatelj se obvezuje da će predmet nabave isporučiti u roku od 30 dana od dana sklapanja ugovora.
Rizik slučajne propasti ili oštećenja robe prelazi na naručitelja trenutkom preuzimanja robe.


Prodavatelj je obvezan odmah otkloniti nedostatke utvrđene prilikom zaprimanja robe i nadoknaditi naručitelju sve troškove i štete prouzročene isporukom robe s nedostacima i/ili oštećene robe, kao i štete koje mogu proizaći iz opisanog stanja.
Prodavatelj se obvezuje za vrijeme puštanja u probni rad predmeta nabave educirati zaposlenike naručitelja za uspješno i sigurno rukovanje opremom.
Prodavatelj je u obvezi pisano obavijestiti naručitelja o datumu isporuke predmeta nabave i to najkasnije dva (2) dana prije isporuke.
Prodavatelj ima pravo na produženje roka isporuke u skladu s mjerama utvrđenim aktima državnih tijela, pojavom prirodnih nepogoda (potresi, poplave i sl.) ili uslijed drugih promjena koje utječu na isporuku i montažu opreme, a koje se nisu mogle predvidjeti ustaljenim metodama.
Prodavatelj je u obvezi zahtjev za produženje roka podnijeti naručitelju u pisanom obliku, odmah po saznanju razloga zbog kojeg se rok isporuke može produžiti.

Članak 6.
Jamstveni rok za isporučeni predmet nabave iznosi __________ mjeseci od dana potpisivanja primopredajnog zapisnika, a u kojem je prodavatelj obvezan :
- putem servisa ovlaštenog po proizvođaču, redovno održavati i servisirati uređaj te otklanjati kvarove u jamstvenom roku,
- organizirati radove na način da uređaj koji se servisira ili popravlja ne bude izvan redovne uporabe od strane Naručitelja više od osam dana godišnje, pod prijetnjom plaćanja ugovorne kazne ili dati besplatno na korištenje Naručitelju u zamjenu drugi uređaj s kojim će se moći obavljati iste funkcije kao s uređajem koji se servisira ili popravlja, ukoliko je to objektivno moguće,
- u jamstvenom roku mijenjati o svom trošku, kako bi uređaj bio ispravan i u funkciji, dijelove uređaja za koje je proizvođač propisao da se u određenom vremenu moraju mijenjati, kao i sve druge dijelove uređaja u kvaru.
Jamstveni rok produžit će se za vrijeme trajanja popravka predmeta nabave ukoliko popravak traje duže od osam dana. 
Prodavatelj je obvezan osigurati servis i rezervne dijelove najmanje u roku od pet godina računajući od dana primopredaje robe.

Članak 7.
Naručitelj se obvezuje platiti isporučeni predmet nabave, na žiro račun prodavatelja u roku od 60 dana od dana ispostavljanja računa i potpisa primopredajnog zapisnika.
Prodavatelj je obvezan za isporučeni predmet nabave ispostaviti račun sa cijenama koje su navedene u troškovniku i ponudi. 

Članak 8.
U slučaju da Prodavatelj svojom krivnjom ne ispunjava, neuredno ispunjava ili kasni s ispunjenjem obveza iz ovog Ugovora, naručitelj ima pravo na ugovorenu kaznu u visini od dva promila od ugovorne cijene za svaki dan zakašnjenja, s tim da ukupan iznos ugovorne kazne ne može biti veći od pet posto od vrijednosti ugovora. Naručitelj ima pravo penale zadržati od bilo kojeg računa prodavatelja.
Prodavatelj je također dužan platiti svaku štetu koja je prouzročena zbog zakašnjenja s isporukom predmeta nabave.
Ukoliko Prodavatelj bez krivnje Naručitelja jednostrano prekine Ugovor, dužan je obeštetiti Naručitelja za nastalu štetu.
Naručitelj može raskinuti Ugovor i prije isteka roka na štetu Prodavatelja u slučaju neopravdanog zakašnjenja isporuke uređaja većeg od 10 (deset) kalendarskih dana i obračunavanje većih cijena od ugovorenih.




Članak 9.
Naručitelj nema nikakve obveze ni odgovornosti ukoliko se pojave zahtjevi prema prodavatelju, nezavisno kojeg karaktera, od strane trećih osoba.

Članak 10.
Za sve što nije regulirano ovim Ugovorom primjenjivat će se odredbe Zakona o obveznim odnosima. Sva sporna pitanja nastala primjenom ovog Ugovora, ugovorne strane nastojat će riješiti sporazumno, a u protivnom ugovaraju nadležnost suda prema sjedištu naručitelja.

Članak 12.
Ovaj ugovor je sklopljen u tri istovjetna primjerka, od kojih naručitelj zadržava dva primjerka, a isporučitelj jedan primjerak.
______________________________________________________________________________________
Potpisom i ovjerom ovog prijedloga ugovora potvrđujemo da smo ga pročitali, razumjeli i potvrđujemo da smo suglasni s njegovim odredbama.


                                                                            MP                _______________________
                                                                                                                                      ( potpis odgovorne osobe ponuditelja )

